OpenLLM-France/wikimedia huggingface dataset:
# Lluís Miquel Pérez Segura

Lluís Miquel Pérez Segura (Reus, 29 d'abril de 1956) és un polític català, alcalde de Reus de 1999 fins al 2011 i diputat al Congrés dels Diputats en la V i VI Legislatura i diputat al Parlament de Catalunya en la VII Legislatura.

## Biografia

Llicenciat en Filosofia i Lletres, especialitat en Història Contemporània, té una tesi doctoral sobre regionalisme econòmic i nacionalisme polític a Catalunya a la darreria del segle xix.
Ha treballat com a empleat de banca, es va afiliar al Partit dels Socialistes de Catalunya (PSC) i va succeir a Josep Abelló Padró, del seu mateix partit, i va ser reelegit a les següents eleccions. Fou nomenat regidor de serveis culturals de Reus, a les eleccions municipals espanyoles de 1987, 1991 i 1995. També fou elegit diputat a les eleccions generals espanyoles de 1993. Ha estat Secretari Primer de la Comissió d'Economia, Comerç i Hisenda del Congrés dels Diputats, portaveu de Comerç Exterior i posteriorment portaveu de Pressupostos.
Fou elegit alcalde de Reus a les eleccions municipals espanyoles de 1999. El 2002, l'Ajuntament per ell dirigit, crea el holding municipal Innova. Va ser elegit diputat a les eleccions al Parlament de Catalunya de 2003, en les que fou membre de les comissions d'Organització i Administració de la Generalitat i Govern Local i de la Sindicatura de Comptes, també fou president de la Comissió d'Economia i portaveu de Pressupostos. A les eleccions del 27 de maig del 2007 va tornar a ser el cap de la llista més votada. L'any 2011 va perdre les eleccions enfront del convergent Carles Pellicer i Punyed.
El 2013, l'ex-alcalde de Reus va ser imputat per un dels casos de corrupció municipal a Catalunya més importants de la darrera dècada, el conegut com a cas Innova. El maig de 2017, és exculpat de responsabilitat civil pel Tribunal de Comptes, juntament amb altres regidors municipals, d'una de les peces més importants del cas Innova, el cas Shirota.

## Referències

* ↑ Palau, Òscar «‘En gran part, el PSC creu en el dret a decidir’». El Punt Avui, 28-11-2021 [Consulta: 12 abril 2022].
* ↑ Fitxa del Congrés dels Diputats, V Legislatura
* ↑ Fitxa del Congrés dels Diputats, VI Legislatura
* ↑ Diputats del Parlament de Catalunya en la VII Legislatura p. 235
* ↑ «El jutge imputa Lluís Miquel Pérez pel cas Innova». Reusdigital, 26-IX-2013. [Consulta: 14-IX-2017]. L'ex-servidor públic és investigat per 13 peces diferents d'aquest macro cas de corrupció. En la darrera vista d'una d'aquestes peces, Fiscalia ha demanat una pena de 8 anys de presó per l'ex-diputat, que està acusat de malversació de fons, prevaricació, falsedat documental i tràfic d'influències.
* ↑ https://elpais.com/ccaa/2017/05/18/catalunya/1495127599_762410.html
* ↑ Canovaca, Enrique. «El Tribunal de Comptes exculpa els investigats pel cas Shirota de responsabilitat civil». Reusdigital, 5-V-2017. [Consulta: 14-IX-2017].
# Gulnar Mammadova

Gulnar Marfat qizi Mammadova (en àzeri: Gülnar Mərfət qızı Məmmədova; nascuda l'11 de maig de 1991 a Ali-Bayramly) és una jugadora d'escacs azerbaidjanesa que té el títol de Gran Mestra Femenina des de 2012, i de Mestre Internacional des de 2017.
Va guanyar el campionat femení de l'Azerbaidjan el 2021.
A l'Olimpíada d'escacs femenina de 2016, Mammadova hi va guanyar la medalla d'or individual per la millor actuació al tercer tauler.

## Referències

* ↑ «Азербайджанская шахматистка стала лучшей на третьей доске по итогам бакинской Олимпиады». Echo.az, 16-09-2016. Arxivat de l'original el 2016-09-15. [Consulta: 26 gener 2017].
# Filfla

Filfla o Filfola és un illot semidesert maltès situat a 5 km de l'illa principal de l'arxipèlag, constituint l'extrem sud d'aquest. Pertany al municipi de Żurrieq. Té una àrea d'unes 6 hectàrees i està coronada per un altiplà de pedra calcària envoltada per penya-segats de fins a 60 m d'altura. Hi ha una roca contigua a Filfla anomenada Filfoletta.

## Etimologia

Es creu que el seu nom ve de la paraula àrab filfel, que significa «pebre negre».

## Història

L'única construcció permanent erigida en el seu sòl de la qual es té notícia és una capella construïda dins d'una cova en 1343, però que va ser destruïda per un terratrèmol en 1856 que també va enfonsar una part de l'illa. Fins al 1971 la Marina Real i la Royal Air Force britàniques van usar l'illa com a polígon de tir.

## Reserva natural

El 1980 va esdevenir una reserva per a aus. La Llei de la reserva natural de Filfla, aprovada en 1988, va establir encara més restriccions d'accés i d'ús.
Tres espècies d'aus marines es reprodueixen al seu territori: l'escateret (ca. 5.000 parelles), la baldriga cendrosa (ca. 200 parelles) i el gavià de potes grogues (ca. 130 parelles). A més, l'illa compta amb dues espècies endèmiques terrestres: la sargantana Podarcis filfolensis ssp. filfolensis i el gasteròpode Lampedusa imitatrix ssp. gattoi.

## Restriccions

Només els científics o les persones amb finalitats educatives poden entrar a Filfla després d'haver demanat i rebut un permís del ministeri responsable de les qüestions ambientals

## Vegeu també

* Torre de vigilància Hamrija
* temple megalític Mnajdra

## Referències

* ↑ «Filfla» (en anglès). britannica.com. [Consulta: 24 abril 2015].
* ↑ «Filfla Islet». Important Bird Areas factsheet. BirdLife International, 2013. [Consulta: 7 agost 2013].

## Enllaços externs

* Fotos de Filfla a Maltavisita.net Arxivat 2008-12-06 a Wayback Machine.
# Pierpaolo De Negri

Pierpaolo De Negri (Gènova, 5 de juny de 1986) és un ciclista italià, professional des del 2010. Actualment corre a l'equip Nippo-Vini Fantini.

## Palmarès

* 2008
** 1r a la Florència-Empoli
** 1r al Giro del Casentino (juntament amb Simone Ponzi)
** 1r al Giro del Valdarno
** 1r al Gran Premi Somma
* 2009
** 1r al Gran Premi La Torre
** 1r a la Coppa Giulio Burci
** 1r a la Coppa Cicogna
* 2012
** 1r al Trofeu Matteotti
* 2013
** Vencedor d'una etapa a la Volta al Japó
* 2014
** Vencedor d'una etapa al Circuit de les Ardenes
** Vencedor d'una etapa a la Volta al Japó
* 2015
** Vencedor d'una etapa a la Volta a Eslovènia
* 2016
** Vencedor d'una etapa a la Volta a Hokkaidō

### Resultats al Giro d'Itàlia

* 2012. 120è de la classificació general
* 2015. 108è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Majdal Shams

Majdal Shams (àrab: مجدل شمس, Majdal Xams; hebreu: מג'דל שמס‎) és un municipi drus que es troba en les rodalies meridionals de la Muntanya Hermón, al nord dels Alts del Golan. La majoria dels residents del poble són d'origen sirià i drus. Des de la Guerra dels Sis Dies en juny de 1967, el poble ha estat controlat per Israel, primer sota la llei marcial, però des de l'aprovació de la Llei dels Alts del Golan el 1981, els habitants són governats per l'administració civil israeliana, i es van incorporar al sistema israelià de consells locals. Majdal Shams és la més gran de les quatre poblacions sirianes i druses dels Alts del Golan, les altres poblacions són els llogarets de Ein Qiniyye, Masade i Buqata.

## Referències

* ↑ www.bbc.com/
# Henry Bucknall

Henry Creswell Bucknall (Lisboa, Portugal, 4 de juliol de 1885 – Dumfries, Dumfries and Galloway, 1 de gener de 1962) va ser un remer anglès que va competir a cavall del segle xix i el segle xx.
Nascut a Lisboa, estudià a Eton i al Merton College de la Universitat d'Oxford. El 1905 formà part de l'equip de rem d'Oxford que guanyà la regata Oxford-Cambridge. El 1906 perdé la cursa i el 1907 fou el president de l'Oxford University Boat Club i tornà a guanyar aquesta regata. El 1908 disputà els Jocs Olímpics de Londres, on guanyà la medalla d'or en la prova del vuit amb timoner del programa de rem.

## Referències

* ↑ «Xchanging Boat Race 1905 Race Report». Arxivat de l'original el 2011-09-26. [Consulta: 26 desembre 2015].
* ↑ «Henry Bucknall Olympic Results». sports-reference.com. Arxivat de l'original el 24 d’octubre 2012. [Consulta: 26 desembre 2015].
# Caputxí barbut

El caputxí barbut (Sapajus libidinosus) és una espècie de mico de la família dels cèbids que és endèmic del Brasil.

## Subespècies

* Sapajus libidinosus juruanus
* Sapajus libidinosus libidinosus
* Sapajus libidinosus pallidus
* Sapajus libidinosus paraguayanus

## Referències

* ↑ «caputxí barbut». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 16 juliol 2023].

## Bibliografia

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Daniele De Paoli

Daniele De Paoli (Pavia, Llombardia, 8 de desembre del 1973) és un ciclista italià, ja retirat, professional del 1997 al 2002 i del 2005 al 2006. En el seu palmarès destaca una victòria d'etapa a la Volta a Catalunya de 2001 i el Giro dels Abruços del 2000.
Durant el Giro d'Itàlia de 2001 li trobaren substàncies prohibides en el seu poder i el 2002 la Federació Italiana de Ciclisme el sancionà amb mig any sense poder competir. El 2002 va ser detingut per posseir productes prohibits i suspès pel seu equip, l'Alessio. De Paoli anuncia llavors el final de la seva carrera. Després de dos anys sense competir, el 2005 es va incorporar a LPR, equip on va competir dues temporades i amb qui guanyà el Giro del Mendrisiotto.

## Palmarès

* 1995
** 1r a la Milà-Rapallo
* 1996
** 1r a la Medalla d'or Ciutat de Monça i guanyador de 2 etapes
** Vencedor de 2 etapes de la Volta a la Província de Lieja
* 2000
** 1r al Giro dels Abruços
* 2001
** Vencedor d'una etapa de la Volta a Catalunya
* 2006
** 1r al Giro del Mendrisiotto

### Resultats al Giro d'Itàlia

* 1997. 29è de la classificació general
* 1998. 8è de la classificació general
* 1999. 8è de la classificació general
* 2000. 36è de la classificació general
* 2001. 21è de la classificació general
* 2002. 32è de la classificació general

### Resultats a la Volta a Espanya

* 1999. Abandona (9a etapa)
* 2001. Abandona (18a etapa)

## Referències

* ↑ «DE PAOLI Daniele». [Consulta: 2 desembre 2022].
* 1 2 ONLUS®, Museo del Ciclismo Associazione Culturale. «Museo del Ciclismo - Daniele DE PAOLI» (en italià). [Consulta: 2 desembre 2022].
* ↑ «Figueras, Leoni, Elli and four others suspended» (en anglès), 08-05-2002. [Consulta: 4 octubre 2008].
* ↑ Jean-Louis Le Touzet et Blandine Hennion. «Le dopage, un mal dont le Tour ne guérit pas». liberation.fr: Libération, 06-07-2002.

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Halil Mutlu

Halil Mutlu, nascut amb el nom de Huben Hubenov, (Postnik, Bulgària 1973) és un aixecador turc nacionalitzat, guanyador de tres medalles olímpiques d'or.

## Biografia

Va néixer el 14 de juliol de 1973 a la ciutat de Postnik, població situada a la província de Kardzhali, fill d'una família d'origen turc.

## Carrera esportiva

Va participar, als 19 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar un diploma olímpic en la prova masculina de pes mosca (-52 kg.). En els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla d'or en aquesta prova (-54 kg.), l'última vegada que aquesta disciplina formà part del programa oficial dels Jocs, establint així mateix un nou rècord olímpic. En els Jocs Olímpics d'Estiu de 2000 realitzats a Sydney (Austràlia) aconseguí guanyar la medalla d'or en la prova de pes gall (-56 kg.), establint un nou rècord del món a l'aixecar 305.0 kg., un metall que revalidà en els Jocs Olímpics d'Estiu de 2004 realitzats a Atenes (Grècia).
Al llarg de la seva carrera ha guanyat set medalles en el Campionat del Món d'halterofília, cinc d'elles d'or, i nou medalles en el Campionat d'Europa, totes elles d'or.

## Referències

* 1 2 3 Mason, Paul. Improving Strength and Power (en anglès). The Rosen Publishing Group, 2011, p. 1992. ISBN 1448833019.
* 1 2 «Halil Mutlu» (en anglès). sports-reference.com. Arxivat de l'original el 2015-09-16. [Consulta: 29 octubre 2013].
# John Burn

John Southerden Burn (Richmond upon Thames, Londres, 25 de juny de 1884 – Bognor Regis, West Sussex, 28 d'agost de 1958) va ser un remer anglès que va competir a començaments del segle xx.
Burn nasqué a Richmond upon Thames, i estudià medicina a la Universitat de Cambridge, on remà amb l'equip de la universitat en la Regata Oxford-Cambridge de 1907 i 1908. Aquest darrer any disputà els Jocs Olímpics de Londres, on guanyà la medalla de bronze en la prova del vuit amb timoner del programa de rem. El 1910, junt a Gordon Thomson guanyà la Silver Goblets i la Henley Royal Regatta.
Burn va completar la seva formació mèdica al St Bartholomew's Hospital, on aconseguí la plaça de cirurgià. Durant la Primera Guerra Mundial exercí de capità a la Royal Army Medical Corps i serví com a cirurgià auxiliar de la St John's Ambulance Brigade Hospital de la BEF. També va fer d'anestesista a l'hospital de guerra de Le Touquet. En acabar la guerra va exercir la professió en diversos hospitals anglesos.

## Referències

* ↑ «John Burn Olympic Results». sports-reference.com. Arxivat de l'original el 24 d’octubre 2012. [Consulta: 25 desembre 2015].
* ↑ «Henley Royal Regatta Results of Final Races 1839-1939». Arxivat de l'original el 2012-03-09. [Consulta: 25 desembre 2015].
# Mesrob I d'Artaz

Mesrob I d'Artaz (armeni: Մեսրոպ Արտազեցի) fou patriarca de l'església armènia del 1359 al 1372. Va succeir a Mekhitar I de Grner. Va morir el 1372 i li va succeir Constantí V de Sis.
# Walter John

Walter John (Toruń, 1879 - Berlín, desembre 1940) fou un jugador d'escacs alemany. Nascut a Thorn (Toruń), Polònia (llavors Imperi Alemany), va viure a Berlín, Alemanya, on hi exercia de farmacèutic.

## Resultats destacats en competició

Walter John fou actiu especialment en les dues primeres dècades del segle xx, quan va jugar multitud de torneigs als territoris alemanys. Segons Chessmetrics, va arribar a ocupar el lloc 16è al rànquing mundial, el gener de 1918.

### Període 1900 – I Guerra Mundial

El 1902 fou 2n, rere Curt von Bardeleben al Café Kerkau, fou 4t (el campió fou Ossip Bernstein) a Berlín, i guanyà a Hannover (13è Congrés de la DSB, Torneig B). El 1904, empatà als llocs 11è-12è a Coburg (14è Congrés de la DSB; (els guanyadors foren von Bardeleben, Carl Schlechter i Rudolf Swiderski). El 1905, empatà als llocs 7è-10è al fort torneig de Barmen (els guanyadors foren Dawid Janowski i Géza Maróczy). El 1907, empatà als llocs 10è-11è a Oostende (Torneig B; els campions foren Bernstein i Akiba Rubinstein). El 1908, fou 4t a Düsseldorf (16è DSB–Congress, el campió fou Frank James Marshall). El 1910, fou 16è al Torneig d'escacs d'Hamburg de 1910 (17è DSB Congress, el campió fou Carl Schlechter), El 1914, empatà als llocs 10è-11è a Mannheim (19è DSB–Congress, el campió fou Aleksandr Alekhin). El 1917, John va empatar un matx contra Jacques Mieses (+1 –1 =3) a Leipzig. El mateix any, va guanyar, ex aequo amb Paul Johner, a Berlín. El 1918 guanyà a Breslau.

### Període 1920 – 1940

El 1920 fou 5è a Göteborg (Torneig B, guanyat per P. Johner), guanyà a Berlín 1921, i fou 4t a Hamburg 1921 (21è DSB–Congress, el campió fou Ehrhardt Post). Fou 11è a Bad Aachen 1934 (2n Campionat d'escacs d'Alemanya, el campió fou Carl Carls).
El setembre de 1940, va guanyar a Danzig (Gdańsk). Va morir a Berlín el desembre de 1940.

## Referències

* ↑ «Nota biogràfica de Walter John» (en anglès). Chessgames.com. [Consulta: 8 maig 2011].
* ↑ Torneig de Barmen 1905 Classificació i partides
* ↑ Barmen 1905 Estadístiques de l'actuació de tots els jugadors a Chessmetrics. En aquest torneig, John, que va puntuar 6/13 (un 46%) contra una oposició amb una mitjana Elo de 2649, hi va fer la millor actuació relativa de la seva carrera, amb un nivell acreditat de 2618
* ↑ Sericano, Claudio. «Amburgo 1910» (en italià). La grande storia degli scacchi. [Consulta: 24 novembre 2019].
* ↑ Name Index to Jeremy Gaige's Chess Tournament Crosstables
* 1 2 Escacs als territoris alemanys actualment polonesos Arxivat 2008-05-16 a Wayback Machine. (polonès)
* ↑ «Segon Campionat d'escacs d'Alemanya, Aachen 1934». Arxivat de l'original el 2010-12-15. [Consulta: 16 febrer 2010].

## Enllaços externs

* Estimació Elo de Walter John a «chessmetrics.com». [Consulta: 16 febrer 2010]. (anglès)
# Ratolí sedós olivaci

El ratolí sedós olivaci (Abrothrix olivacea) és una espècie de rosegador en la família dels cricètids. Viu a l'Argentina i Xile. Originalment se'l classificà dins el gènere Mus amb el nom de Mus olivaceus. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ «ratolí sedós olivaci». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 3 novembre 2024].
* ↑ Teta, Pablo; Carola Cañón, Bruce D. Patterson i Ulyses F. J. Pardiñas (2016). «Phylogeny of the tribe Abrotrichini (Cricetidae, Sigmodontinae): integrating morphological and molecular evidence into a new classification». Cladistics, 32(2).
# Luisa Wensing

Luisa Wensing és una jugadora de futbol amb 22 internacionalitats des del 2011 per Alemanya, amb la qual ha guanyat l'Eurocopa 2013. Ha guanyat dues Lligues de Campions amb el Wolfsburg, i amb les categories inferiors va ser campiona d'Europa sub-17 i sub-19 i subcampiona mundial sub-20.

## Trajectòria

| Temporades | Lliga | Club | P | G | Actualitzat |
| 09/10 - 11/12 | D1 | FCR Duisburg | 55 | 05 |
| 12/13 - act. | D1 | VfL Wolfsburg | 72 | 04 | 29/11/2016 |
| 2009 - 2010 | Selecció sub-17 | Selecció sub-17 | 15 | 00 |
| 2011 | Selecció sub-19 | Selecció sub-19 | 08 | 02 |
| 2011 - act. | Selecció absoluta | Selecció absoluta | 22 | 01 | 06/03/2015 |

## Palmarès

* Títols — seleccions nacionals
** 1 Eurocopa
*** 2013
** 1 Copa d'Algarve
*** 2014
** 1 Eurocopa sub-19
*** 2011
** 1 Eurocopa sub-17
*** 2009
* Títols — clubs
** 2 Lligues de Campions
*** 12/13 — 13/14
** 2 Lligues
*** 12/13 — 13/14
** 4 Copes
*** 09/10 — 12/13 — 14/15 — 15/16

## Referències

* ↑ Deutscher Fussball-Bund
* ↑ UEFA
* ↑ «FIFA». Arxivat de l'original el 2016-08-19. [Consulta: 18 juliol 2016].
# Charles Burnell

Charles Desborough Burnell OBE, DSO (Beckenham, Londres, 13 de gener de 1876 – Blewbury, Oxfordshire, 3 d'octubre de 1969) va ser un remer anglès que va competir a començaments del segle xx.
Nascut a Beckenham, aleshores part de Kent, estudià a l'Eton College i al Magdalen College de la Universitat d'Oxford. Va formar part de les tripulacions de rem d'Oxford que guanyà la regata Oxford-Cambridge de 1895, 1896, 1897 i 1898. Fou membre del Leander Club i membre de la seva tripulació que guanyà quatre edicions consecutives, entre 1898 i 1901, de la Grand Challenge Cup de la Henley Royal Regatta. També guanyà tres vegades la Stewards' Challenge Cup a Henley. El 1908 disputà els Jocs Olímpics de Londres, on guanyà la medalla d'or en la prova del vuit amb timoner del programa de rem.
Durant la Primera Guerra Mundial va servir com a tinent coronel amb la London Rifle Brigade i el 1918 fou distingit amb l'Orde del Servei Distingit. En finalitzar la guerra entrà a treballar a l'empresa familiar com a broker. Va ser President del Consell del Districte Rural de Wokingham durant 35 anys. El 1954 va ser guardonat amb l'Ordre de l'Imperi Britànic per al servei públic, a Berkshire.
El 1903 es casà amb Jessie Backhouse Hulke. De la unió nasqueren quatre fills, i un d'ells, Dickie Burnell, també fou remer i medallista olímpic, ja que el 1948 guanyà l'or en doble scull als Jocs de Londres.
Morí a Blewbury, Oxfordshire, l'octubre de 1969.

## Referències

* ↑ «Charles Burnell Olympic Results». sports-reference.com. Arxivat de l'original el 2012-02-26. [Consulta: 29 març 2016].
* ↑ Search a freebmd.org
# Parabiago

Parabiago és un municipi italià, situat a la regió de la Llombardia i a la ciutat metropolitana de Milà. L'any 2006 tenia 25.530 habitants.
# Hans Woellke

Hans Woellke (Biskupiec, 18 de febrer de 1911 - Khatín, 22 de març de 1943) va ser un atleta alemany, especialista en el llançament de pes, que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on guanyà la medalla d'or en la prova del llançament de pes del programa d'atletisme. En el seu palmarès també destaca una medalla de bronze en la prova del llançament de pes al Campionat d'Europa d'atletisme de 1938 i els campionats nacionals de pes de 1934 a 1938 i de 1941 i 1942. El 1936 va establir dos rècords europeus de pes.
Durant la Segona Guerra Mundial fou capità de la Policia de Seguretat adscrit a un regiment de les Waffen SS. Fou mort pels partisans el 22 de març de 1943 prop de la vila de Khatyn, cosa que va desencadenar la Massacre de Khatín.

## Millors marques

* Llançament de pes. 16,60 metres (1936)

## Referències

* ↑ «Hans Woellke Olympic Results». sports-reference.com. Arxivat de l'original el 17 d’abril 2020. [Consulta: 21 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ Klaus Amrhein. Biographisches Handbuch zur Geschichte der Deutschen Leichtathletik 1898–2005. 2 volums. Darmstadt, 2005
* 1 2 «Track and Field Statistics». [Consulta: 21 abril 2020].
* ↑ Genocide Policy, khatyn.by
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Gòfer de Goldman

El gòfer de Goldman (Cratogeomys goldmani) és una espècie de rosegador de la família dels geòmids. És endèmica de Mèxic. No se sap gaire cosa sobre el seu comportament. El seu hàbitat natural són les zones àrides i semiàrides de sòl sorrenc i vegetació desèrtica. És una espècie en risc mínim, és a dir, no sembla que hi hagi cap amenaça significativa per a la seva supervivència.
Fou anomenat en honor del naturalista i mastòleg estatunidenc Edward Alphonso Goldman.

## Distribució i hàbitat

Aquesta espècie viu a l'est de Zacatecas i a San Luis Potosí, a Mèxic. Tot i que la informació sobre aquesta espècie és poca, se sap que viu en zones àrides i semiàrides amb sòls sorrencs i vegetació típica de desert. També viu en terres degradades i zones agrícoles.

## Ecologia

Es tracta d'una animal herbívor que s'alimenta de plantes, especialment de les seves arrels.

## Taxonomia

Els primers autors consideraren aquesta espècie com a subespècie de C. castanops, encara que posteriors anàlisis de l'ADN mitocondrial van revelar diferències filogenètiques i en el cariotip.
Hi ha dues subespècies reconegudes:
* C. g. goldmani (Merriam, 1895)
* C. g. subnubilus (Nelson i Goldman, 1934)

## Estat de conservació

No es tracta d'una espècie amenaçada, probablement perquè viu en zones protegides, i és per això que la UICN l'ha catalogada com a espècie en risc mínim. No obstant això, es considerada una plaga a les zones agrícoles.

## Referències

* ↑ «gòfer de Goldman». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 10 octubre 2024].
* 1 2 Álvarez-Castañeda, S. T.; Castro-Arellano, I.; Lacher, T.; Vázquez, E. Cratogeomys goldmani. UICN 2008. Llista Vermella d'espècies amenaçades de la UICN, edició 2008, consultada el 12 agost 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 157. ISBN 978-0801893049.
* 1 2 «Gòfer de Goldman» (en anglès). [Consulta: 25 juliol 2017].
* ↑ Nelson, E. W.; Goldman, E. A. «Revision of the pocket gophers of the genus Cratogeomys» (en anglès). Proceedings of the Biological Society of Washington, 47, 1934, pàg. 135-154.
* ↑ DeWalt, T. S.; Sudman, P. D.; Hafner, M. S.; Davis, S. K. «Phylogenetic relationships of pocket gophers (Cratogeomys and Pappogeomys) based on mitochondrial DNA cytochrome b sequences» (en anglès). Molecular Phylogenetics and Evolution, 2, 1993, pàg. 193-204.
* ↑ Cratogeomys goldmani (TSN 900159) al web del Sistema Integrat d'Informació Taxonòmica. [Consultat el 25 de Juliol del 2017]. (anglès)